Адам Восiпавiч Мальдзiс лiчыць, што мы павiнны пашыраць у свеце iнфармацыю пра Беларусь. Найперш – пра нашую гiсторыю, пра Вялiкае Княства Лiтоўскае, якое было супольнай беларуска-лiтоўскай дзяржавай, – адной з самых буйных у тагачаснай Еўропе. Нельга забывацца i пра Полацкае, Тураўскае, Навагрудскае княствы, якiя былi высокацывiлiзаванымi дзяржавамi. Дзяржавамi, якiя стварылi беларусы. Нашае кнiгадрукаванне зьявiлася раней, чым у Расii. А самы прагрэсiўны для свайго часу звод законаў – Лiтоўскi Статут – быў напiсаны на старажытнай беларускай мове. Так што мы павiнны ганарыцца сваiмi продкамi...